**ÚSPEŠNÝ MODERÁTOR**

**propozície regionálneho kola postupovej súťaže moderátorov,**

**ktorá je súčasťou celoštátneho finále súťaže SÁROVA BYSTRICA**

**Organizátor:**

*Pohronské osvetové stredisko Žiar nad Hronom*

*v zriaďovateľskej pôsobnosti Banskobystrického samosprávneho kraja*

**Termín konania:**

13. október 2019 o 9.30 h

**Miesto konania:**

*sála Pohronského osvetového strediska v Žiari nad Hronom (budova za planetáriom)*

**Organizátorom regionálneho kola** v okresoch Banská Štiavnica, Žarnovica a Žiar nad Hronom je Pohronské osvetové stredisko v Žiari nad Hronom.

**Súťaž je postupová pre mladých ľudí vo veku 15 až 25 rokov, súťaže sa môžu zúčastniť aj súťažiaci mimo určený vekový limit.** Umožní všetkým súťažiacim vzájomnú výmenu skúseností, pomôže im získať nové informácie a zručnosti pri výslovnosti, zdokonalenie úrovne dodržiavania pravidiel slovenského jazyka, presvedčivosti prejavu a schopnosť zaujať poslucháča, či význam celkového dojmu moderátora.

Súťažiaci sa prihlasujú priamo u organizátora regionálneho kola:

Pohronské osvetové stredisko v Žiari nad Hronom

v zriaďovateľskej pôsobnosti BBSK

pracovisko Banská Štiavnica

Dukelských hrdinov 321/21,

965 01 Žiar nad Hronom,

e-mail: pos.banskastiavnica@gmail.com

telefón: 0915/81 99 89

**SÚŤAŽ**

Súťaž je určená všetkým záujemcom – žiakom základných škôl, študentom stredných a vysokých škôl, pedagógom, vedúcim súborov, členom zborov pre občianske záležitosti a všetkým tým, ktorí sa vo svojom voľnom čase venujú moderovaniu rôznych podujatí.

Súťaž pozostáva zo štyroch súťažných disciplín, na ktoré sa **súťažiaci pripravujú doma a musia absolvovať všetky disciplíny**.

**I. disciplína:**

interpretácia spravodajského textu v trvaní 60 sekúnd; interpretovaný text môže byť zostavený z jednej ucelenej správy alebo z bloku krátkych správ

**II. disciplína:**

interpretácia reklamného textu v trvaní 15 - 30 sekúnd

**III. disciplína:**

vedenie rozhovoru so zaujímavým človekom v trvaní 180 sekúnd

**IV. disciplína:**

súťažiaci sa predstaví v moderovaní vlastnej relácie v trvaní 120 sekúnd

Odborná porota má právo zaradiť do súťaže aj interpretáciu neznámeho textu – improvizáciu.

Do krajského kola postupujú vekové kategórie:

I. kategória: **od 15 do 18 rokov**

II. kategória: **od 18 do 25 rokov - súťažiaci, ktorí do termínu súťaže dovŕšili vek 18 rokov**

 Do krajského kola nepostupujú kategórie:

III. kategória: **do 15 rokov**

IV. kategória: **od 26 rokov**

Súťažiacich hodnotí odborná porota, podľa nasledujúcich kritérií: výslovnosť, úroveň dodržiavania pravidiel slovenského jazyka, presvedčivosť prejavu a schopnosť zaujať poslucháča, celkový prejav. Krajské kolo je povinné a súťažiaci doň postupujú automaticky po absolvovaní regionálneho kola.

**SÚŤAŽIACI**

1. Súťaže sa môže zúčastniť každý na základe písomnej „Záväznej prihlášky“, ktorú riadne vyplnenú doručí organizátorovi regionálneho kola súťaže do termínu uzávierky (POS ZH),
2. do krajského kola postupuje účastník, ktorý v čase konania sa súťaže dovŕšil vek 15 rokov a neprekročil 25 rokov života

**PRIEBEH SÚŤAŽE**

Súťažiaci budú informovaní pred začiatkom súťaže

**ODBORNÁ POROTA**

1. Všetky kolá súťaže hodnotí odborná porota.
2. Členov odbornej poroty (ďalej len porota) v regionálnom kole menuje riaditeľka POS.
3. Porota je zostavená z nepárneho počtu členov, minimálne však z troch.
4. V prípade nerozhodnosti hlasov má predseda právo rozhodnúť.
5. Porota hodnotí osobitne každého súťažiaceho.
6. Porota hodnotí súťažiacich podľa nasledujúcich kritérií:

1. výslovnosť,

2. úroveň dodržiavania pravidiel slovenského jazyka,

3. presvedčivosť prejavu a schopnosť zaujať poslucháča,

4. schopnosť pohotovo reagovať na nečakanú situáciu,

5. celkový prejav,

1. Porota po vyhodnotení porovnaním výsledkov jednotlivých súťažiacich určí poradie prvých troch súťažiacich v každej kategórii, poprípade môže udeliť aj iné ceny za mimoriadne výkony.
2. Porota vyhotoví o priebehu súťaže písomný protokol.
3. Pred vyhlásením výsledkov súťaže vykoná odborná porota so súťažiacimi odborný hodnotiaci seminár.

**KONANIE A ORGANIZAČNÉ ZABEZPEČENIE SÚŤAŽE**

Regionálne kolo súťaže sa bude konať dňa 7. októbra 2020 v sále Pohronského osvetového strediska v Žiari nad Hronom a organizačne ho zabezpečuje POS na vlastné náklady, resp. z iných prostriedkov získaných za týmto účelom,

**ZÁVEREČNÉ USTANOVENIA**

Propozície spracované na základe súťažného poriadku Sárova Bystrica 2020 vydaného SOS Banská Bystrica.